**A P74 kódú pénzforgalmi díjkimutatások adatai adatszolgáltatás ellenőrzési szabályai**

Az adatszolgáltatás tartalmát az MNB több szabály alapján ellenőrzi, az esetleges hibákról az adatszolgáltatót tájékoztatja.

* Az adatszolgáltatást a mellékelt kitöltési útmutató és a technikai segédlet alapján szükséges elkészíteni. A beküldött fájl és az adatszolgáltatás mezőinek formai követelményeit minden esetben szükséges betartani.
  + A szám formátumú oszlopokban, *Darab* és *Érték* csak számot lehet megjeleníteni, vagy üresen kell hagyni.
  + A kódlista alapján töltendő oszlopokban, *Irányítószám*, *Adat típusa*, *Szolgáltatás*, *Tranzakció iránya*, *Benyújtási csatorna* és *Deviza* csak a kitöltési útmutató III. pontjában az adott oszlop kitöltéséhez alkalmazandó kódok szerepelhetnek, vagy üresen kell őket hagyni a lenti logikai összefüggések szerinti esetekben.
  + A dátumot tartalmazó oszlopokban, az *Ügyfél születési éve* oszlopban a dátumot ÉÉÉÉ formátumban, míg az *Időszak kezdete és vége* oszlopokban a dátumot az adott formátumban (ÉÉÉÉHHNN) szükséges megadni.
  + Az anonim azonosítót a kitöltési útmutató alapján szükséges elkészíteni, helyes kódképzés esetén az azonosító pontosan 128 karakter hosszú.
  + A *Darab*, *Érték* és *Képlet* oszlopok közül soronként mindig csak egy tölthető a többit üresen kell hagyni.
* A formai követelmények mellett különböző logikai összefüggéseket is szükséges figyelembe venni, amikről részletes elírás a kitöltési útmutatóban található.
  + A *Szolgáltatás* oszlopot csak abban az estben lehet kitölteni a kódlista alapján, ha az *Adat típusa* oszlopban „SZOLGDB”, „EGYSDIJ”, „DIJDB” és „SZOLGDIJ” kódok szerepelnek. Az *Adat típusa* oszlop fenti kódjai esetén nem hagyható üresen a *Szolgáltatás* oszlop.
  + A *Darab* oszlopot csak akkor lehet kitölteni, ha az *Adat típusa* oszlopban „SZOLGDB”, „DIJDB”, „UTALASBE” vagy „KPBE” kód szerepel, egyéb esetben üresen kell hagyni. Az *Adat típusa* oszlop „SZOLGDB”, „DIJDB” kódjai esetén nem hagyható üresen a *Darab* oszlop. Ebben az oszlopban csak szám formátumú adatok szerepeltethetők.
  + Az *Érték* oszlopot csak abban az esetben lehet kitölteni, ha az *Adat típusa* oszlopban az „OSSZES”, „FIZKAM”, „JOVKAM”, „EGYSDIJ”, (amennyiben az „Egységnyi díj” nem képlettel meghatározott), „SZOLGDIJ”, „UTALASBE” és „KPBE” kód szerepel, egyéb esetben üresen kell hagyni. Az *Adat típusa* oszlop „OSSZES”, „FIZKAM”, „JOVKAM”, „EGYSDIJ”, (amennyiben az „Egységnyi díj” nem képlettel meghatározott), „SZOLGDIJ”, kódjai esetén nem hagyható üresen az *Érték* oszlop. Ebben az oszlopban csak szám formátumú adatok szerepeltethetők.
  + Az *Adat típusa* oszlopban, „UTALASBE” vagy „KPBE” kód esetében darabszámot a *Darab* oszlopban és értéket az *Érték* oszlopban is szükséges megadni, de külön sorban.
  + A *Képlet* oszlopot csak abban az esetben szükséges tölteni, ha az *Adat típusa* oszlopban az „EGYSDIJ” kód szerepel, és az nem volt jelenthető az *Érték* oszlopban, mivel nem szám formátumú, hanem képletet tartalmaz, egyéb esetben üresen kell hagyni. Az *Adat típusa* oszlop fenti kódja esetén az *Érték* és *Képlet* oszlop közül az egyik kötelezően töltendő.
  + A *Deviza* oszlopot kötelező kitölteni abban az esetben, ha az *Érték* vagy *Képlet* oszlop töltve van, egyéb esetben üresen kell hagyni.
  + Amennyiben az ügyfél egy adott szolgáltatást igénybe vesz, úgy a díjkimutatásban a szolgáltatáshoz szükséges, hogy tartozzon „SZOLGDB”, „SZOLGDIJ”, „EGYSDIJ” és „DIJDB” is.